سەرچاوەیەکی ئەمنی رایگەیاند کە ئێوارەی ئەمڕۆ لەسەر رێگای نێوان دیوانییە - سەماوە هێرش کرایە سەر کاروانێکی هاوکاری لۆجستیی هێزەکانی ئەمریکا.
ئەو سەرچاوەیە لە لێدوانێکدا بۆ (باسنیوز) گوتی: "لە ناوچەی نەجمە لە نێوان دیوانیە و سەماوە هێرشێکی چەکداری کرایە سەر سێ بارهەڵگر کە هاوکارییان بۆ هێزەکانی ئەمریکا دەگواستەوە و سووتێنران".
گوتیشی: "ئەو بارهەڵگرانە شۆفێرەکانیان عێراقی بوون، لەلایەن چەکدارەکانەوە دابەزێنراون و دواتر بارهەڵگرەکان سووتێنراون".
ئەم کردەوانە لە کاتێکدایە، کە مستەفا کازمی، سەرۆکوەزیرانی عێراق لەلایەن گرووپەکانی سەر بە ئێرانەوە دووچاری هێرشێکی تووند بووەتەوە.